Tomiho cojoanonaa bana nihana jaunna,
nii cojoanotiin cuhane ita taojiacaanu nii Cana Coaunera Calaohi Jesocurisito aina nerelanaa nichaanune,
caohatiin acuujua fuhin Jorioocuru coasiha.
Nii janate enohin,
canacaanu cataaun neeoritiin:
“Raotojoeein rachoojoeein neeuchera”,
nae canacaanu rai Jesocurisito.
Niritohane baihate,
biji que curabo cure,
jaleri que rejoon cure,
naaonjoain coaarate canacaanu que.
Nii jaunna rachoojihacaanu aina nerelanaa nichaanune,
coaiteen canacaanu aina nihana jaun.
Nii baihate nacoauneein:
“Raotojoeein rachoojoeein neeuchera.
Charijieein teeinti,
caletoae Ofa,
nirijieeinne caa inara letoaunra”,
nae canacaanu rai Cana Coaunera Calaohi Jesocurisito.
Niritiinte canacaanu couturi jiririin:
“Cana Coaunera suujue raauchera.
Chunei osaaona que inara suujua acatequichenena,
canu netonai nii osaaona que casuujua acatereeunnicha.
Jana aineeichene,
canu netonai airihaaunnita”,
nae canacaanu rai Jesocurisito.
Nii janate,
inae amuha Cana Coaunera Calaohi Jesocurisitone jana,
turuha uhe Tomasi,
nii fafione neein,
niicha curuaateeuri.
Nii Tomasite Jesocurisito aina nerelanaa nichaanune lechoonca coroataja ne.
Turuha Tomasine janate:
“Cana Curuaanaa coaracaanura”,
naain bihacaanu Tomasi raine janate:
“Biji larijia que curabo cure coaracaaunne banaachane,
esenetareeunni.
Chaaen cuhane canu biji couturi enoaain,
chaaen jaleri que rejoon cure cuhane canu biji couturi enoaain,
naaonjoain coaracaaunne banaachane nainereeunni esenetaanunera”,
nae Tomasi,
rai bihacaanune jana.
Nii baihate fosa janoniane cuhane,
coaiteen jelaiha nacoauneein ita taojiacaanune janate laaen,
canacaanu aina ne Tomasi.
Nii jana caohatiin fueraa bacuujuane saijieein enohin canacaanu cataaun neeoritiin:
“Raotojoeein,
rachoojoeein neeuchera”,
nae canacaanu rai Jesocurisito.
Nii baihate:
“Tomasi,
caa canu biji larijia cuhane,
ii biji couturi enoaain coaraau.
Chaenchu caa canu jaleri que rejoon cure cuhane,
ii biji couturi enoaain coaraain esenetaachaau,
baaso coacuelanaala”,
naa Jesocurisitone jana:
“Canu Curuaanaa Cana Coaunera”, naa Tomasine jana:
“Inae laaen Canu esenetaai ichaajenihane coaraaine jaun.
Raotojoeeinte niha cuurureein,
catohaneein nihanune coaraelanaala quesenetaeraauru”,
nae rai Jesocurisito.
Itolere ichaainte coaarate Cana Coaunera Calaohi Jesocurisito.
Nete satiin laenanohineein nene caa quiricha cuhane.
Cana Coaunera Calaohineein niha Jesosone esenetaaichene coinate,
laenanohineein ne,
esenetaaichene,
ichaonaa caohacha,
chabana nitajeniha cachane jaan raaichene coina.